คุณค่ะ หนูอยากทราบว่าเวลาเราเข้าห้องน้ำเสร็จแล้ว เราใช้สายฉีดที่น้องสาวใช่ป่าวค่ะ เวลาจะเช็ดน้องสาวจำเป็นป่าวค่ะต้องเช็ดน้องสาวให้แห้งสนิทเลย หรือแค่ใช้วิธีซับๆน้ำออกพอค่ะ
สวัสดีค่ะ แนะนำการดูแลสุขอนามัยบริเวณอวัยวะเพศหญิงด้วยการซับให้แห้ง ไม่ควรให้มีการอับชื้นค่ะ สามารถใช้น้ำเปล่าสะอาดล้างอวัยวะเพศภายนอกได้ ใช้สายฉีดน้ำได้ แต่หลังจากนั้นควรซับให้แห้งสนิท และไม่ควรสวนล้างช่องคลอด ใส่เสื้อผ้าที่ไม่รัด สามารถระบายอากาศได้ดีเนื่องจากความอับชื้นที่อวัยวะเพศหญิงซึ่งเป็นอวัยวะที่มีลักษณะเป็นเยื่อเมือกและชื้นกว่าผิวบริเวณอื่นอยู่แล้วจะทำให้เกิดภาวะที่ไม่พึงประสงค์ต่างๆตามมาได้เช่น ช่องคลอดติดเชื้อ เชื้อราในช่องคลอด ผื่นผิวหนังอักเสบ ทำให้ช่องคลอดมีกลิ่น คัน ระคายเคือง หรือมีตกขาวที่ผิดปกติ หากมีอาการดังกล่าวมาแนะนำพบสูตินรีแพทย์เพื่อตรวจเพิ่มเติม